pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“นฤมล” ผู้แทนการค้าไทย เผยภาคเอกชนเกาหลีใต้ และ กนอ.ลงพื้นที่ จ.ชลบุรี และระยอง พิจารณาการลงทุนในนิคมอุตสาหกรรม EEC
วันพฤหัสบดีที่ 28 มีนาคม 2567
28/03/2567
“นฤมล” ผู้แทนการค้าไทย เผยภาคเอกชนเกาหลีใต้ และ กนอ.ลงพื้นที่ จ.ชลบุรี และระยอง พิจารณาการลงทุนในนิคมอุตสาหกรรม EEC
“นฤมล” ผู้แทนการค้าไทย เผยภาคเอกชนเกาหลีใต้ และ กนอ.ลงพื้นที่ จ.ชลบุรี และระยอง พิจารณาการลงทุนในนิคมอุตสาหกรรม EEC
วันนี้ (28 มี.ค. 67) ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยถึงผลการหารือร่วมกับผู้แทนบริษัท Korea Land & Housing Corporation (LH) ร่วมกับนางบุปผา กวินวศิน รองผู้ว่าว่าการนิคมอุตสาหกรรมแห่งประเทศไทย (กนอ.) ถึงความคืบหน้าการเข้ามาลงทุนในนิคมอุตสาหกรรมภาคตะวันออกของไทยจากเกาหลีใต้ว่า บริษัท LH เป็นรัฐวิสาหกิจภายใต้กระทรวงที่ดิน โครงสร้างพื้นฐาน และคมนาคม สาธารณรัฐเกาหลี (Ministry of Land, Infrastructure, and Transport (MOLIT) ได้แสดงความประสงค์เข้ามาลงทุนในพื้นที่ EEC และได้ลงนามร่วมมือกับ กนอ. ปัจจุบันอยู่ระหว่างการหารือพิจารณาพื้นที่ที่เหมาะสมในการจัดตั้งนิคมอุตสาหกรรมในไทยในพื้นที่ EEC
ผู้แทนการค้า กล่าวว่า ทางบริษัท LH และ กนอ. จะลงพื้นที่ (28 มีนาคม 2567) เพื่อพิจารณาการลงทุนดังกล่าวในพื้นที่จังหวัดชลบุรี หรือระยอง อย่างไรก็ดี ปัญหาที่ดินราคาสูงและยากต่อการหาพื้นที่จึงต้องการความช่วยเหลือจากภาครัฐ เพื่อสามารถทําการตกลงความร่วมมือการลงทุนกับกนอ และเอกชนไทย ทั้งนี้ ได้ฝากถึงความต้องการที่จะลงทุนในไทยเพื่อสร้างผลทวีคูณทางเศรษฐกิจ หากข้อตกลงบรรลุผลจะมีบริษัทขนาดใหญ่และขนาดกลางสนใจที่จะเข้ามาลงทุนในไทยจํานวนมาก พร้อมทั้งต้องการที่จะสร้างความเป็นหุ้นส่วนทางเศรษฐกิจของไทย-เกาหลี ให้แน่นแฟ้นยิ่งขึ้น
“บริษัท LH ต้องการนําเอาบริษัทผลิตรถไฟฟ้าเข้ามาตั้งฐานการผลิตในประเทศไทย และเล็งเห็นถึงความพร้อมอุตสาหกรรมยานยนต์ในไทย ไม่ว่าจะเป็นบุคลากรและบริษัทในห่วงโซ่อุปทาน ซึ่งในระยะถัดไปมีความสนใจขยายการลงทุนในไทยมากกว่าจะไปขยายเพิ่มในเวียดนาม” ผู้แทนการค้า ย้ํา
รัฐบาลไทย-ข่าวทำเนียบรัฐบาล-​นายกฯ ร่วมยินดีในโอกาสครบรอบ 60 ปีหนังสือพิมพ์เดลินิวส์ อวยพรให้เดลินิวส์เป็นสื่อที่ยืนหยัดเพื่อคนไทย สร้างสรรค์ผลงานที่ดีต่อไป
วันพฤหัสบดีที่ 28 มีนาคม 2567
28/03/2567
​นายกฯ ร่วมยินดีในโอกาสครบรอบ 60 ปีหนังสือพิมพ์เดลินิวส์ อวยพรให้เดลินิวส์เป็นสื่อที่ยืนหยัดเพื่อคนไทย สร้างสรรค์ผลงานที่ดีต่อไป
​นายกฯ ร่วมยินดีในโอกาสครบรอบ 60 ปีหนังสือพิมพ์เดลินิวส์ อวยพรให้เดลินิวส์เป็นสื่อที่ยืนหยัดเพื่อคนไทย สร้างสรรค์ผลงานที่ดีต่อไป
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (28 มีนาคม 2567) เวลา 09.00 น. ณ สํานักงานเดลินิวส์ ถนนวิภาวดีรังสิต แขวงตลาดบางเขน เขตจตุจักร กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ร่วมแสดงความยินดีในโอกาสครบรอบ 60 ปี หนังสือพิมพ์เดลินิวส์ โดยมีนางประพิณ รุจิรวงศ์ นางสิริวรรณ พันธุ์ปรีชากิจ และนายปารเมศ เหตระกูล กรรมการบริหารหนังสือพิมพ์เดลินิวส์และเดลินิวส์ออนไลน์ พร้อมคณะผู้บริหารบริษัท สี่พระยาการพิมพ์ จํากัด พนักงานกองบรรณาธิการ กองจัดการ และกองผลิต ร่วมให้การต้อนรับ
โอกาสนี้ นายกรัฐมนตรีมอบแจกันดอกไม้เนื่องในโอกาสวันครบรอบ 60 ปีเดลินิวส์ แก่คณะผู้บริหารหนังสือพิมพ์เดลินิวส์ พร้อมกล่าวอวยพรว่า เนื่องในโอกาสที่หนังสือพิมพ์เดลินิวส์ครบรอบ 60 ปีในปีนี้ และจะก้าวเข้าสู่ปีที่ 61 อยากให้เดลินิวส์อยู่เคียงข้างประชาชนชาวไทย และขอให้เป็นสื่อที่ยืนหยัดเพื่อคนไทย สร้างสรรค์ผลงานที่ดีต่อไป
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ เน้นย้ำการแก้ไขปัญหาเศรษฐกิจ พิจารณาแนวโน้มการเติมโตทางเศรษฐกิจ ควบคู่ปัจจัยกระทบที่อาจเกิดขึ้น ยืนยันไทยต้องฟื้นตัวไม่แพ้ประเทศเพื่อนบ้าน
วันพฤหัสบดีที่ 28 มีนาคม 2567
28/03/2567
โฆษกรัฐบาลเผย นายกฯ เน้นย้ําการแก้ไขปัญหาเศรษฐกิจ พิจารณาแนวโน้มการเติมโตทางเศรษฐกิจ ควบคู่ปัจจัยกระทบที่อาจเกิดขึ้น ยืนยันไทยต้องฟื้นตัวไม่แพ้ประเทศเพื่อนบ้าน
โครงการ Digital Wallet เป็นหนึ่งในมาตรการเพิ่มเงินหมุนเวียนในระบบเศรษฐกิจที่จะช่วยสร้างโมเมนตั้มให้ส่งผลดีต่อระบบเศรษฐกิจ ดูแลประชาชน ขอให้รอฟังข่าวดี 10 เมษายน 2567
วันนี้ (28 มีนาคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เน้นย้ําในการทํางานของรัฐบาลเพื่อกระตุ้นเศรษฐกิจ โดยรัฐบาลได้ดําเนินการมาอย่างต่อเนื่องในมาตรการหลัก อาทิ บรรเทาภาระค่าครองชีพโดยเฉพาะค่าสาธารณูปโภค ดําเนินมาตรการแก้หนี้ให้ประชาชนทั้งระบบ ออกมาตรการกระตุ้นกําลังซื้อผ่าน Easy e-Receipt และ มาตรการฟรี VISA สนับสนุนการท่องเที่ยว อย่างไรก็ดี ยังมีเครื่องชี้ปัจจัยทางเศรษฐกิจที่ทําให้เห็นว่าประเทศไทยยังฟื้นตัวไม่เต็มศักยภาพ
โฆษกประจําสํานักนายกรัฐมนตรีระบุว่า การดําเนินการเพื่อกระตุ้นเศรษฐกิจยังถือว่าจําเป็นอย่างมีนัยยะสําคัญ ซึ่งนายกรัฐมนตรีให้ความสําคัญว่าประเทศไทยต้องฟื้นตัวได้ในระดับเดียวกับประเทศเพื่อนบ้าน ประเทศไทยจึงยังต้องดําเนินมาตรการกระตุ้นเศรษฐกิจอย่างเป็นรูปธรรม ป้องกันปัจจัยที่อาจเกิดขึ้นจากความเสี่ยงของเศรษฐกิจปี 2567 ที่ประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ครั้งที่ 2/2567 จึงมีข้อสรุปว่าโครงการ Digital Wallet มีความจําเป็น ที่จะข่วยเพิ่มเงินหมุนเวียนในระบบเศรษฐกิจให้กระจายตัวไปสู่ท้องถิ่น สร้างโมเมนตั้มให้เศรษฐกิจไทยสามารถฟื้นตัวได้อย่างเต็มศักยภาพ
อย่างไรก็ดี ในที่ประชุมฯ ได้พิจารณาถึงรายละเอียดของโครงการฯ เพื่อให้สอดคล้องกับความเหมาะสม โดยได้1. มอบหมายให้กระทรวงการคลัง และสํานักงบประมาณ ร่วมกันพิจารณาแหล่งงบประมาณทางเลือกเพิ่มเติม 2. มอบหมายให้กระทรวงพาณิชย์กําหนดรายละเอียดเกี่ยวกับประเภทร้านค้า และสินค้าที่เข้าร่วมโครงการฯ 3. มอบหมายให้กระทรวงดิจิทัลเพื่อเศรษฐกิจและสังคม (ดส.) และ สํานักงานพัฒนารัฐบาลดิจิทัล (องค์การมหาชน) (สพร.) ร่วมกันดําเนินการศึกษารูปแบบของระบบ และแนวทางการพัฒนาระบบที่สามารถรองรับการดําเนินโครงการฯ และ4. มอบหมายให้สํานักงานตํารวจแห่งชาติตั้งคณะอนุกรรมการด้านตรวจสอบการกระทําที่อาจเข้าข่ายผิดหลักเกณฑ์และเงื่อนไขของโครงการฯ โดยให้ทุกส่วนนํามาเสนอให้คณะกรรมการนโยบายพิจารณา เพื่อให้ได้ข้อสรุปในวันที่ 10 เมษายน 2567
“นายกรัฐมนตรีพิจารณาอย่างรอบคอบรับฟังความคิดเห็นจากทุกส่วน โดยในการประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ที่ผ่านมาได้มีข้อสรุปร่วมกันว่า เมื่อพิจารณาแนวโน้มทางเศรษฐกิจของประเทศ ปัจจัยที่ต้องเผชิญ Headwind ที่อาจเกิดขึ้นในอนาคต ถือว่าโครงการ Digital Wallet มีความจําเป็น โดยนายกรัฐมนตรีได้เน้นย้ําให้การขับเคลื่อนโครงการเป็นไปโดยคํานึงถึงความเห็นของทุกหน่วยงานที่เกี่ยวข้องอย่างครบถ้วน และคํานึงถึงประโยชน์สูงสุดของประเทศและประชาชนเป็นสําคัญ แต่ต้องเป็นไปภายใต้วินัยการเงินการคลังของรัฐ” นายชัย กล่าว
รัฐบาลไทย-ข่าวทำเนียบรัฐบาล-รมว.ธรรมนัส มุ่งผลักดัน อ.ต.ก. ทำงานแบบเอกชน พร้อมจัดหาพื้นที่ในการจัดจำหน่ายสินค้าเกษตร
วันพฤหัสบดีที่ 28 มีนาคม 2567
รมว.ธรรมนัส มุ่งผลักดัน อ.ต.ก. ทํางานแบบเอกชน พร้อมจัดหาพื้นที่ในการจัดจําหน่ายสินค้าเกษตร
รมว.ธรรมนัส มุ่งผลักดัน อ.ต.ก. ทํางานแบบเอกชน พร้อมจัดหาพื้นที่ในการจัดจําหน่ายสินค้าเกษตรมากขึ้น ส่งเสริมเกษตรกรปลูกพืชตามความต้องการของตลาดแก้ไขปัญหาราคาพืชผลตกต่ํา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมมอบนโยบายการดําเนินงานขององค์การตลาดเพื่อเกษตรกร (อ.ต.ก.) โดยมี นายพีรพันธ์ คอทอง อธิบดีกรมส่งเสริมการเกษตร ในฐานะประธานกรรมการ อ.ต.ก. นายปณิธาน มีไชยโย ผู้อํานวยการ อ.ต.ก. นางสาวนฤมล สงวนวงศ์ ผู้ตรวจราชการกระทรวงเกษตรและสหกรณ์ ผู้บริหารและคณะกรรมการ อ.ต.ก. เข้าร่วม ณ ห้องประชุมกระทรวงเกษตรและสหกรณ์ (134 - 135)
รัฐมนตรีเกษตรฯ กล่าวว่า การดําเนินงานของ อ.ต.ก. ในปี 2567 – 2568 จะต้องมีการปรับรูปการทํางานให้เป็นแบบเอกชนมากขึ้น โดย อ.ต.ก. จะต้องทําหน้าที่เป็นพ่อค้าสินค้าเกษตรทุกประเภท ทั้งสินค้าพืช ปศุสัตว์ และประมง โดยการเป็นแหล่งรับซื้อสินค้าจากเกษตรกรโดยตรง และจัดหาพื้นที่ในการจัดจําหน่ายสินค้าเกษตรให้มากยิ่งขึ้น นอกจากนี้ ยังต้องมองหาตลาดทั้งในประเทศและต่างประเทศ ตามนโยบาย “ตลาดนํา นวัตกรรมเสริม เพิ่มรายได้” เพื่อขยายตลาดและกลุ่มเป้าหมายที่ต้องการสินค้าภาคการเกษตรของไทย อย่างไรก็ตาม จะต้องบูรณาการร่วมกับทุกหน่วยงานในสังกัดกระทรวงเกษตรฯ เพื่อส่งเสริมให้เกษตรกรปลูกพืชตามความต้องการของตลาด ลดปัญหาสินค้าล้นตลาด อีกทั้งยังเป็นการแก้ไขปัญหาราคาพืชผลตกต่ําด้วย
รัฐบาลไทย-ข่าวทำเนียบรัฐบาล-ดีอี ส่งมอบปฏิทิน-หนังสือเก่า แก่ศูนย์เทคโนโลยีการศึกษาเพื่อคนตาบอด
วันพฤหัสบดีที่ 28 มีนาคม 2567
ดีอี ส่งมอบปฏิทิน-หนังสือเก่า แก่ศูนย์เทคโนโลยีการศึกษาเพื่อคนตาบอด
ดีอี ส่งมอบปฏิทิน-หนังสือเก่า แก่ศูนย์เทคโนโลยีการศึกษาเพื่อคนตาบอด
วันนี้ (28 มีนาคม 2567) นางสาวพิยะดา สุดกังวาล ที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอี) พร้อมด้วยเจ้าหน้าที่กระทรวงดิจิทัลฯ ร่วมส่งมอบปฏิทินเก่า หนังสือเก่า และกระดาษ A4 ประจําปี พ.ศ.2567 เพื่อสําหรับผลิตสื่อการเรียนรู้ให้แก่ผู้พิการทางสายตา ณ ศูนย์เทคโนโลยีการศึกษาเพื่อคนตาบอด (มูลนิธิช่วยคนตาบอดแห่งประเทศไทย ในพระบรมราชินูปถัมภ์) อําเภอปากเกร็ด จังหวัดนนทบุรี
---------------------------------------
รัฐบาลไทย-ข่าวทำเนียบรัฐบาล-​พวงเพ็ชร เดินหน้าปราบบุหรี่ไฟฟ้า 437 โรงเรียนทั่ว กทม. วอนครูช่วย จับตา ห่วงเด็กประถม เข้าถึงง่าย เหตุทำเลียน นม ขนม แบรนด์ดัง
วันพฤหัสบดีที่ 28 มีนาคม 2567
28/03/2567
​พวงเพ็ชร เดินหน้าปราบบุหรี่ไฟฟ้า 437 โรงเรียนทั่ว กทม. วอนครูช่วย จับตา ห่วงเด็กประถม เข้าถึงง่าย เหตุทําเลียน นม ขนม แบรนด์ดัง
​พวงเพ็ชร เดินหน้าปราบบุหรี่ไฟฟ้า 437 โรงเรียนทั่ว กทม. วอนครูช่วย จับตา ห่วงเด็กประถม เข้าถึงง่าย เหตุทําเลียน นม ขนม แบรนด์ดัง
วันนี้ (28 มีนาคม 2567) เวลา 09.00 น. ณ ห้องบางกอก ชั้น B2 อาคารไอราวัตพัฒนา ศาลาว่าการกรุงเทพมหานคร ดินแดง ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี มอบนโยบาย “รู้เท่าทันบุหรี่ไฟฟ้า ในสถานศึกษา กทม.” ในกิจกรรมการเสวนา ที่จัดขึ้นให้แก่คณะผู้บริหารสถานศึกษาในเขตกรุงเทพมหานคร จํานวน 437 แห่ง โดยมี นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายศานนท์ หวังสร้างบุญ รองผู้ว่าราชการกรุงเทพมหานคร นางวันทนีย์ วัฒนะ ปลัดกรุงเทพมหานคร และคณะผู้บริหาร เข้าร่วม
ดร.พวงเพ็ชร กล่าวว่า บุหรี่ไฟฟ้าเป็นภัยอันตรายที่น่ากังวลของสังคมไทยในยุคปัจจุบัน สิ่งสําคัญของการขับเคลื่อนการทํางานเพื่อกวาดล้างบุหรี่ไฟฟ้าให้ประสบผลสําเร็จ คือการที่ทุกหน่วยงานบูรณาการความร่วมมือกัน ในส่วนของตนได้รับมอบหมายจากท่านนายกรัฐมนตรีให้กํากับดูแลสํานักงานคณะกรรมการคุ้มครองผู้บริโภค หรือ สคบ. ได้รับเรื่องร้องเรียนจากผู้ปกครองว่ามีการลักลอบจําหน่ายบุหรี่ไฟฟ้าใกล้บริเวณสถานศึกษาและแหล่งชุมชน ที่ผ่านมาตนได้ร่วมลงพื้นที่ตรวจจับหลายครั้ง รวมถึงมีการตั้งหน่วยเฉพาะกิจ หลายหน่วย โดยความร่วมมือกับกรุงเทพมหานคร กระทรวงสาธารณสุข และสํานักงานตํารวจแห่งชาติ พบว่ามีการลักลอบจําหน่ายบุหรี่ไฟฟ้าทั้งที่จําหน่ายในพื้นที่ชุมชนและใกล้เคียงสถานศึกษาจํานวนมาก ขณะเดียวกันเราได้ประสานความร่วมมือกับกระทรวงดิจิทัลเพื่อเศรษฐกิจและสังคม เพื่อปราบปรามแหล่งจําหน่ายบุหรี่ไฟฟ้าที่ลักลอบขายออนไลน์ ซึ่งมีการปิดเว็บไซต์แล้ว จํานวน 1,700 เว็บ
ดร.พวงเพ็ชร เน้นย้ําให้คณะผู้บริหารสถานศึกษา ยึดถือการแก้ปัญหาบุหรี่ไฟฟ้าเป็นวาระสําคัญ ขอให้อบรมและให้ความรู้นักเรียน โดยสอดแทรกเนื้อหาภัยของบุหรี่ไฟฟ้าที่ส่งผลต่อสุขภาพและพัฒนาการ สร้างความตระหนักรู้ในกลุ่มเด็กและเยาวชน ให้ “รู้เท่าทันโทษของบุหรี่ไฟฟ้า” สร้างค่านิยม “เด็กรุ่นใหม่ไม่เอาบุหรี่ไฟฟ้า” พร้อมขอความร่วมมือจากผู้ปกครองและประชาชนทั่วไป หากพบเห็นการลักลอบจําหน่ายบุหรี่ไฟฟ้าทั้งที่มีหน้าร้านและผ่านระบบออนไลน์ ขอให้แจ้งมายังสายด่วน สคบ. 1166 แอปพลิเคชัน OCPB Connect และไลน์ @Traffyfondue ของกรุงเทพมหานคร
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ลุย แก้ปัญหาน้ำท่วมตั้งแต่ต้นน้ำ ตั้ง ”ปลอดประสพ” ศึกษาโครงการบริหารจัดการน้ำขนาดใหญ่ ของยุค ”อดีตนายกฯ ยิ่งลักษณ์” หวังแก้ปัญหาน้ำท่วมที่ต้นเหตุ
วันพฤหัสบดีที่ 28 มีนาคม 2567
28/03/2567
​“รองนายกฯสมศักดิ์” ลุย แก้ปัญหาน้ําท่วมตั้งแต่ต้นน้ํา ตั้ง ”ปลอดประสพ” ศึกษาโครงการบริหารจัดการน้ําขนาดใหญ่ ของยุค ”อดีตนายกฯ ยิ่งลักษณ์” หวังแก้ปัญหาน้ําท่วมที่ต้นเหตุ
​“รองนายกฯสมศักดิ์” ลุย แก้ปัญหาน้ําท่วมตั้งแต่ต้นน้ํา ตั้ง”ปลอดประสพ”ศึกษาโครงการบริหารจัดการน้ําขนาดใหญ่ ของยุค”อดีตนายกฯยิ่งลักษณ์” หวังแก้ปัญหาน้ําท่วมที่ต้นเหตุ หลังที่ผ่านมา แก้แต่ปลายน้ํา
วันที่ 28 มีนาคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการทรัพยากรน้ําแห่งชาติ (กนช.) โดยมี นายเกรียง กัลป์ตินันท์ รัฐมนตรีช่วยว่าการกระทรวงมหาดไทย นายปลอดประสพ สุรัสวดี ที่ปรึกษาประธาน กนช. นายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง และคณะกรรมการ กนช. เข้าร่วมประชุม ที่ทําเนียบรัฐบาล
โดยนายสมศักดิ์ กล่าวว่า ที่ประชุม กนช.ได้มีการพิจารณาแต่งตั้งนายปลอดประสพ เป็นประธานยุทธศาสตร์ด้านการบริหารจัดการน้ํา เพื่อพิจารณาศึกษาโครงการบริหารจัดการน้ําขนาดใหญ่ ในรัฐบาล อดีตนายกรัฐมนตรี ยิ่งลักษณ์ ชินวัตร เนื่องจาก ที่ประชุมได้มีการสะท้อนปัญหาการบริหารจัดการน้ํา ที่แก้แต่ปลายน้ํา แต่ยังไม่มีการแก้ปัญหาที่ต้นน้ํา จึงมีการเสนอให้ศึกษาโครงการในอดีต เพื่อจะหาแนวทางการแก้ปัญหาตั้งแต่ต้นน้ํา โดยเฉพาะในลุ่มน้ําต่าง ๆ ที่ยังไม่ได้รับการแก้ปัญหาตั้งแต่ต้นน้ํา เพื่อเตรียมเสนอผลักดันให้รัฐบาลพิจารณาต่อไป
“โครงการขนาดใหญ่ ที่นายปลอดประสพ จะมีการศึกษา เช่น การจัดทําฟลัดเวย์คลองระบายน้ําขนาดใหญ่ ในฝั่งตะวันตก หรือ ฝั่งตะวันออก เพื่อเร่งระบายน้ํา การผันน้ําข้ามลุ่มแม่น้ํา จากอ่างเก็บน้ําทางทิศตะวันตก เข้าสู่จังหวัดตอนบน หรือ ผันน้ําระหว่างแม่น้ํามูล - แม่น้ําชี และ แม่น้ําชี - แม่น้ําโขง รวมถึงการจัดทําแก้มลิงในแม่น้ํามูล และแม่น้ําชีตอนล่าง ซึ่งโครงการต่าง ๆ นี้ จะสามารถช่วยแก้ปัญหาเรื่องน้ําได้ โดยที่ประชุมยังได้มีการเน้นย้ําว่า น้ําท่วม 1 ปี ได้สร้างความเสียหาย มากกว่าน้ําแล้งถึง 10 ปี จึงอยากให้มุ่งเน้นการแก้ปัญหาน้ําท่วมอย่างเป็นรูปธรรม และตรงจุดตั้งแต่ต้นเหตุ” รองนายกรัฐมนตรี กล่าว
นายสมศักดิ์ กล่าวอีกว่า ที่ประชุม กนช.ยังได้มีการพิจารณาร่างมาตรการรับมือฤดูฝน ปี 2567 ซึ่งมีทั้งหมด 10 มาตรการ คือ 1.คาดการณ์ชี้เป้า 2.ทบทวนปรับปรุง 3.เตรียมความพร้อม 4.ตรวจสอบพร้อมติดตาม 5.เพิ่มประสิทธิภาพการระบายน้ํา 6.ซักซ้อมแผน 7.เร่งพัฒนาและเก็บน้ํา 8.สร้างความเข้มแข็ง 9.การสร้างการรับรู้ 10.ติดตามประเมินผล โดยมาตรการทั้งหมด จะเป็นการเพิ่มประสิทธิภาพในการบริหารจัดการน้ําในช่วงฤดูฝน ที่ประชุมจึงมีมติเห็นชอบ นอกจากนี้ ยังมีการเห็นชอบแผนป้องกันและแก้ไขภาวะน้ําแล้ง จํานวน 12 ลุ่มน้ํา และแผนป้องกันและแก้ไขภาวะน้ําท่วม จํานวน 22 ลุ่มน้ําด้วย
รัฐบาลไทย-ข่าวทำเนียบรัฐบาล-นายกรัฐมนตรีมอบนโยบายให้กรมศุลกากร เน้นอำนวยความสะดวกทางการค้า เพิ่มประสิทธิภาพการผ่านพิธีการศุลกากรด้วยเทคโนโลยี สร้างความโปร่งใสและเป็นธรรม
วันพฤหัสบดีที่ 28 มีนาคม 2567
28/03/2567
นายกรัฐมนตรีมอบนโยบายให้กรมศุลกากร เน้นอํานวยความสะดวกทางการค้า เพิ่มประสิทธิภาพการผ่านพิธีการศุลกากรด้วยเทคโนโลยี สร้างความโปร่งใสและเป็นธรรม
นายกรัฐมนตรีมอบนโยบายให้กรมศุลกากร เน้นการอํานวยความสะดวกทางการค้า เพิ่มประสิทธิภาพ การผ่านพิธีการศุลกากรด้วยเทคโนโลยี รวมถึงสร้างความโปร่งใสและเป็นธรรมในการปฏิบัติงาน
วันนี้ (28 มีนาคม 2567) เวลา 16.00 น. นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง พร้อมด้วยนายกฤษฎา จีนะวิจารณะ รัฐมนตรีช่วยว่าการกระทรวงการคลัง นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายเผ่าภูมิ โรจนสกุล เลขานุการรัฐมนตรีว่าการกระทรวงการคลัง และนายลวรณ แสงสนิท ปลัดกระทรวงการคลัง ตรวจเยี่ยมและมอบนโยบายการปฏิบัติงานให้กับกรมศุลกากร โดยมี นายธีรัชย์ อัตนวานิช อธิบดีกรมศุลกากร พร้อมคณะผู้บริหารและข้าราชการของกรมศุลกากรให้การต้อนรับ ณ ห้องภาสกรวงศ์ อาคาร 1 ชั้น 2 กรมศุลกากร และผ่านสื่ออิเล็กทรอนิกส์
นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เน้นย้ํากรมศุลกากรอํานวยความสะดวกทางการค้าให้มีความสะดวก รวดเร็ว ลดขั้นตอน โดยการใช้เทคโนโลยีและนวัตกรรมมาช่วยในการปฏิบัติงาน เพื่อเพิ่มขีดความสามารถในการแข่งขันและความยั่งยืนทางเศรษฐกิจของประเทศ อาทิ การเพิ่มประสิทธิภาพระบบ National Single Window เพื่อลดขั้นตอนและกระบวนการของผู้ประกอบการ การเพิ่มประสิทธิภาพการตรวจปล่อยสินค้า โดยใช้เทคโนโลยีและนวัตกรรมมาช่วยในการตรวจปล่อยสินค้า เพื่อลดการใช้ดุลพินิจของเจ้าหน้าที่ และสามารถนําข้อมูลไปใช้ในการตรวจสอบหลังการตรวจปล่อยต่อไป สําหรับการค้าชายแดน ให้เน้นการเพิ่มประสิทธิภาพการปฏิบัติงานเพื่ออํานวยความสะดวกให้กับผู้ประกอบการและเพิ่มความรวดเร็วในการปฏิบัติพิธีการศุลกากร รวมถึงเน้นย้ําให้เพิ่มความเข้มงวดในการป้องกันและปราบปรามการลักลอบนํายาเสพติดและสินค้าผิดกฎหมายเข้ามาตามแนวเขตชายแดน โดยให้บูรณาการการปฏิบัติงานร่วมกับหน่วยงานที่เกี่ยวข้อง
นอกจากนี้ นายกรัฐมนตรีและรัฐมนตรีว่าการกระทรวงการคลังยังให้ความสําคัญ ในการสร้างความโปร่งใสและเป็นธรรมในการปฏิบัติงานและการบริหารงานบุคคล หากมีการร้องเรียนหรือตรวจพบการทุจริต ให้ทําการตรวจสอบและลงโทษผู้กระทําผิดอย่างจริงจัง โดยคํานึงถึงผลประโยชน์ของประชาชนและประเทศเป็นหลัก
ทั้งนี้ นายธีรัชย์ อัตนวานิช อธิบดีกรมศุลกากร กล่าวภายหลังรับนโยบายจากนายกรัฐมนตรีและรัฐมนตรีว่าการกระทรวงการคลังว่าจะนํานโยบายไปสู่การปฏิบัติอย่างเร่งด่วน เพื่อส่งเสริมเศรษฐกิจของประเทศตามแนวนโยบายรัฐบาลต่อไป
รัฐบาลไทย-ข่าวทำเนียบรัฐบาล-รมช.อนุชา’ นำชาวสุราษฎร์ธานี เดินขบวนแห่ผ้าห่มพระธาตุศรีสุราษฎร์ ครั้งที่ 14
วันพฤหัสบดีที่ 28 มีนาคม 2567
รมช.อนุชา’ นําชาวสุราษฎร์ธานี เดินขบวนแห่ผ้าห่มพระธาตุศรีสุราษฎร์ ครั้งที่ 14
‘รมช.อนุชา’ นําชาวสุราษฎร์ธานี เดินขบวนแห่ผ้าห่มพระธาตุศรีสุราษฎร์ ครั้งที่ 14 ส่งเสริมการท่องเที่ยวเชิงวัฒนธรรม
วันที่ 27 มีนาคม 2567 นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเชิญพระบฏ เนื่องในงาน “แห่ผ้าห่มพระธาตุศรีสุราษฎร์ แลธรรมชาติเขาท่าเพชรจังหวัดสุราษฎร์ธานี ครั้งที่ 14 ประจําปี 2567” และร่วมขบวนเชิญพระบฏ ไปยังพระธาตุศรีสุราษฎร์ (เขาท่าเพชร) ซึ่งตั้งอยู่บนยอดเขาท่าเพชร ต.ขุนทะเล อ.เมือง จ.สุราษฎร์ธานี และเป็นประธานพิธีสงฆ์ พร้อมทั้งร่วมชมนิทรรศการ และการแสดงรําบูชาพระธาตุศรีสุราษฎร์ โดยมี นางสาวอนงค์นาถ จ่าแก้ว ผู้ช่วยเลขานุการรัฐมนตรีว่าการกระทรวงเกษตรและสหกรณ์ นายบันดาล สถิรชวาล รองผู้ว่าราชการจังหวัดสุราษฎร์ธานี นายพงษ์ศักดิ์ จ่าแก้ว นายกองค์การบริหารส่วนจังหวัดสุราษฎร์ธานี ผู้บริหาร หัวหน้าส่วนราชการทั้งภาครัฐและเอกชน ประชาชน นักท่องเที่ยว เข้าร่วมในพิธี
นายอนุชา กล่าวว่า สืบเนื่องจากวันที่ 27 มีนาคม 2502 เป็นวันที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดําเนินทรงสักการะพระธาตุศรีสุราษฎร์ และทรงปลูกต้นพะยอมไว้เพื่อเป็นสิริมงคล เขาท่าเพชรจึงถือเป็นสถานที่ประวัติศาสตร์ เป็นสิริมงคลและทรงคุณค่า และเป็นศูนย์รวมจิตใจของชาวสุราษฎร์ธานี ดังนั้น ทุกวันที่ 27 มีนาคม ของทุกปี ประชาชนชาวจังหวัดสุราษฎร์ธานีจึงได้ร่วมกันจัดงาน “แห่ผ้าห่มพระธาตุศรีสุราษฎร์” เพื่อร่วมแสดงความจงรักภักดีและเทิดพระเกียรติพระบาทสมเด็จพระเจ้าอยู่หัว รัชกาลที่ 9 และเป็นการย้ําให้เห็นถึงความสําคัญของสถานที่อันศักดิ์สิทธิ์ ที่ตั้งอยู่ท่ามกลางธรรมชาติที่อุดมสมบูรณ์
สําหรับงาน “แห่ผ้าห่มพระธาตุศรีสุราษฎร์ แลธรรมชาติเขาท่าเพชรจังหวัดสุราษฎร์ธานี ครั้งที่ 14” นี้ องค์การบริหารส่วนจังหวัดสุราษฎร์ธานี ร่วมกับจังหวัดสุราษฎร์ธานี กําหนดจัดขึ้นระหว่างวันที่ 26 - 27 มีนาคม 2567 เพื่อส่งเสริมอนุรักษ์ศิลปะ จารีตประเพณีอันดีงาม ให้ประชาชนได้ร่วมกันสักการะพระธาตุศรีสุราษฎร์ ซึ่งเป็นหนึ่งในสถานที่สิ่งศักดิ์สิทธิ์คู่บ้านคู่เมืองของจังหวัดสุราษฎร์ธานี รวมทั้งเพื่อส่งเสริมประชาสัมพันธ์แหล่งท่องเที่ยวเขาท่าเพชรของจังหวัดสุราษฎร์ธานี ซึ่งเป็นกิจกรรมที่มีความสําคัญของจังหวัด ให้เป็นที่รู้จักอย่างแพร่หลาย โดยบรรยากาศภายในงาน มีพี่น้องประชาชนกว่า 19 อําเภอ 76 หน่วย หน่วยงานทั้งภาครัฐ เอกชน สถาบันการศึกษา รวมทั้งนักท่องเที่ยวและพุทธศาสนิกชนจากทั่วทุกสารทิศ พร้อมใจสวมใส่เสื้อผ้าสีขาว จํานวนกว่า 5,000 คน ร่วมเดินขบวนแห่ผืนผ้าสีเหลืองและผ้าพระบฏที่มีการเขียนภาพเรื่องราวเกี่ยวกับพระพุทธเจ้าและพุทธประวัติ
รัฐบาลไทย-ข่าวทำเนียบรัฐบาล-นายกฯ ย้ำกรมศุลกากรมีความสำคัญ ในการขับเคลื่อนเศรษฐกิจของประเทศไทย ยอมรับไม่ได้หากเกิดการทุจริต ขอให้หยุดวิ่งเต้นตำแหน่ง
วันพฤหัสบดีที่ 28 มีนาคม 2567
28/03/2567
นายกฯ ย้ํากรมศุลกากรมีความสําคัญ ในการขับเคลื่อนเศรษฐกิจของประเทศไทย ยอมรับไม่ได้หากเกิดการทุจริต ขอให้หยุดวิ่งเต้นตําแหน่ง
นายกฯ ย้ํากรมศุลกากรมีความสําคัญ ในการขับเคลื่อนเศรษฐกิจของประเทศไทย ยอมรับไม่ได้หากเกิดการทุจริต ขอให้หยุดวิ่งเต้นตําแหน่ง
วันนี้ (28 มีนาคม 2567) เวลา 16.00 น. ณ ห้องประชุมภาสกรวงศ์ ชั้น 2 อาคาร 1 กรมศุลกากร เขตคลองเตย กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วยนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายกฤษฎา จีนะวิจารณะ รัฐมนตรีช่วยว่าการกระทรวงการคลัง ตรวจเยี่ยมและมอบนโยบายให้แก่ผู้บริหารกรมศุลกากร และ Video Conference ไปยังด่านศุลกากรทั่วประเทศ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกฯ กล่าวแสดงความรู้สึกเป็นเกียรติที่ได้มาตรวจเยี่ยม ซึ่งกรมศุลกากรเป็นกรมที่มีความสําคัญอย่างยิ่งในการขับเคลื่อนเศรษฐกิจของประเทศไทย จริง ๆ แล้วต้องยอมรับว่ากรมศุลกากรมีปัญหาในเรื่องการทุจริตประพฤติไม่ชอบ เป็นอันดับต้น ๆ ในหน่วยงานราชการ สร้างความเสียหายอย่างมาก ถือเป็นปัญหาใหญ่ของประเทศ รัฐบาลภายใต้การนําของตัวเองยอมรับไม่ได้ และไม่ยอมให้เกิดการทุจริตขึ้น ขอให้ทุกคนมีความกระตือรือร้น ทํางานโดยยึดหลักตามระเบียบ ข้อปฏิบัติและที่สําคัญต้องทํางานให้ความร่วมมือกับหน่วยงานที่เกี่ยวข้อง ทั้งนี้ จากนโยบายของรัฐบาล และการปฎิบัติตามมาตรการอย่างเข้มงวดโดยเฉพาะการสกัดกั้นสินค้าผิดกฎหมาย และสกัดกั้นการลักลอบนําเข้าสินค้าเกษตรจากประเทศเพื่อนบ้าน ทําให้ราคาสินค้าเกษตรโดยเฉพาะราคายางพารามีราคาสูงขึ้นส่งผลประโยชน์ต่อเกษตรกรชาวสวนยางมีรายได้เพิ่มขึ้น มีชีวิตความเป็นอยู่ดีขึ้น
นายกฯ กล่าวมอบนโยบาย เน้นย้ําให้กรมศุลกากรดําเนินการ ดังนี้
1.ลดการทุจริต คอร์รัปชัน การใช้ดุลพินิจ เรียกรับผลประโยชน์ของเจ้าหน้าที่ (CIC)
2.เรื่องทุจริตที่ผ่านมา ต้องตรวจสอบ และลงโทษผู้กระทําผิดอย่างจริงจัง
3.Sealed border เพิ่มความเข้มงวดการลักลอบของเถื่อนและยาเสพติดตามแนวชายแดน
4.นโยบาย x ray 100% เพื่อเพิ่มประสิทธิภาพในการตรวจปล่อยสินค้า มีข้อมูลสําหรับการ post audit และลดการใช้ดุลพินิจของเจ้าหน้าที่ในการเรียกรับผลประโยชน์ (CIC)
5.NSW - single submission รีบนํามาใช้ให้เร็วที่สุด เป็นเรื่องที่สําคัญ กรมศุลกากรต้องทําให้เกิดขึ้นให้ได้ หากมีปัญหาขอให้รายงานให้ตนทราบ และแก้ไขปัญหา
6.ด่านศุลกากร ไม่ต้องใหญ่มาก เน้นการอํานวยความสะดวก และการผ่านพิธีการศุลกากรที่รวดเร็ว จะต้องไม่ทุจริต และ
7. การแต่งตั้งโยกย้ายที่เป็นธรรม ให้โอกาสกับผู้มีความรู้ความสามารถและอาวุโส ขอเลิกวิ่งเต้น
“กรมศุลกากร วิ่งเต้นเยอะสุด ส่อให้เห็นถึงผลประโยชน์ที่ได้รับ ผมไม่ยอมให้ใครวิ่งเต้น ขอให้หยุดวิ่งเต้นไม่ว่าใคร บ้านไหน พรรคไหนขอให้หยุด เรื่องเกียรติเรื่องศักดิ์ศรีของข้าราชการเป็นเรื่องสําคัญ อย่าก้มหัวให้นักการเมือง ขอให้ทํางานตามหน้าที่ให้ดี อย่ากระเสือกกระสนวิ่งเต้นเรียนหลักสูตรพิเศษ เพื่อสร้างเครือข่ายนําไปแสวงหาผลประโยชน์“ นายกฯ ย้ํา
รัฐบาลไทย-ข่าวทำเนียบรัฐบาล-“สคร. เร่งรัดรัฐวิสาหกิจลงทุนต่อเนื่องก่อน (ร่าง) พระราชบัญญัติงบประมาณรายจ่ายประจำปี พ.ศ. 2567 มีผลบังคับใช้”
วันพฤหัสบดีที่ 28 มีนาคม 2567
28/03/2567
“สคร. เร่งรัดรัฐวิสาหกิจลงทุนต่อเนื่องก่อน (ร่าง) พระราชบัญญัติงบประมาณรายจ่ายประจําปี พ.ศ. 2567 มีผลบังคับใช้”
รัฐวิสาหกิจมีการเบิกจ่ายงบลงทุนจนถึงเดือนกุมภาพันธ์ 2567 จํานวน 58,207 ล้านบาท หรือคิดเป็นร้อยละ 129 ของแผนการเบิกจ่าย ประกอบด้วยการเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2566 - เดือนกุมภาพันธ์ 2567) 34 แห่ง จํานวน 42,986 ล้านบาท
นายธิบดี วัฒนกุล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า รัฐวิสาหกิจที่ สคร. กํากับดูแลโดยตรงและมีการเบิกจ่ายงบลงทุนมีจํานวน 43 แห่ง โดยแบ่งเป็น 2 กลุ่ม ได้แก่ รัฐวิสาหกิจที่ใช้ปีบัญชีตามปีงบประมาณ (รัฐวิสาหกิจปีงบประมาณ) และรัฐวิสาหกิจที่ใช้ปีบัญชีตามปีปฏิทิน (รัฐวิสาหกิจปีปฏิทิน) โดยในปี 2567 รัฐวิสาหกิจมีการเบิกจ่ายงบลงทุนจนถึงเดือนกุมภาพันธ์ 2567 จํานวน 58,207 ล้านบาท หรือคิดเป็นร้อยละ 129 ของแผนการเบิกจ่าย ประกอบด้วยการเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2566 - เดือนกุมภาพันธ์ 2567) 34 แห่ง จํานวน 42,986 ล้านบาท หรือคิดเป็นร้อยละ 127 ของแผนการเบิกจ่าย และรัฐวิสาหกิจปีปฏิทิน (เดือนมกราคม 2567 - เดือนกุมภาพันธ์ 2567) 9 แห่ง จํานวน 15,221 ล้านบาท หรือคิดเป็นร้อยละ 134 ของแผนการเบิกจ่าย ทั้งนี้ รัฐวิสาหกิจปีงบประมาณที่เบิกจ่ายได้ไม่ต่ํากว่าร้อยละ 95 ของแผนการเบิกจ่ายและมีมูลค่าสูงสุด 3 อันดับ ได้แก่ การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) และการประปานครหลวง และรัฐวิสาหกิจปีปฏิทินที่เบิกจ่ายได้ไม่ต่ํากว่าร้อยละ 95 ของแผนการเบิกจ่ายและมีมูลค่าสูงสุด 3 อันดับ ได้แก่ การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) และบริษัท โทรคมนาคมแห่งชาติ จํากัด (มหาชน)
ผลการเบิกจ่ายงบลงทุนของรัฐวิสาหกิจประจําปี 2567 (ณ สิ้นเดือนกุมภาพันธ์ 2567) (หน่วย : ล้านบาท)
รัฐวิสาหกิจ   แผนการเบิกจ่าย  ผลการเบิกจ่าย  ผลการเบิกจ่าย/แผนการเบิกจ่าย
ปีงบประมาณ (ต.ค. 66 – ก.ย. 67)
จํานวน 34 แห่ง (5 เดือน)  33,876   42,986   ร้อยละ 127
ปีปฏิทิน (ม.ค. 67 - ธ.ค. 67)
จํานวน 9 แห่ง (2 เดือน)  11,378   15,221   ร้อยละ 134
รวม 43 แห่ง   45,254   58,207   ร้อยละ 129
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า โครงการลงทุนขนาดใหญ่ที่สําคัญสามารถเบิกจ่ายได้สูงกว่าแผน อาทิ โครงการรถไฟฟ้าสายสีม่วง ช่วงเตาปูน - ราษฎร์บูรณะของ รฟม. โครงการรถไฟความเร็วสูงไทย - จีน ระยะที่ 1 (ช่วงกรุงเทพมหานคร - นครราชสีมา) ของ รฟท. และโครงการทางวิ่งเส้นที่ 3 ท่าอากาศยานสุวรรณภูมิของบริษัท ท่าอากาศยานไทย จํากัด (มหาชน)
นายธิบดี วัฒนกุล ผู้อํานวยการ สคร. กล่าวสรุปว่า การเบิกจ่ายงบลงทุน ณ สิ้นเดือนกุมภาพันธ์ 2567 โดยเป็นผลการเบิกจ่ายของรัฐวิสาหกิจปีงบประมาณ 5 เดือน คิดเป็นร้อยละ 35 ของกรอบงบลงทุนทั้งปี และผลการเบิกจ่ายของรัฐวิสาหกิจปีปฏิทิน 2 เดือน คิดเป็นร้อยละ 12 ของกรอบงบลงทุนทั้งปี โดยรัฐวิสาหกิจได้เร่งรัดการเบิกจ่ายงบลงทุนเพื่อช่วยกระตุ้นระบบเศรษฐกิจในช่วงระหว่างการจัดทํา (ร่าง) พระราชบัญญัติงบประมาณรายจ่ายประจําปี พ.ศ. 2567 ทําให้ในภาพรวมมีผลการเบิกจ่ายงบลงทุนคิดเป็นร้อยละ 24 ของกรอบงบลงทุน ซึ่งสูงกว่าช่วงเดียวกันของปีก่อน ทั้งนี้ สคร. จะกํากับติดตามการเบิกจ่ายงบลงทุนของรัฐวิสาหกิจอย่างใกล้ชิด เพื่อให้รัฐวิสาหกิจสามารถเบิกจ่ายงบลงทุนให้เป็นไปตามเป้าหมาย และเป็นส่วนสําคัญในการสนับสนุนการเติบโตทางเศรษฐกิจและเพิ่มความสามารถในการแข่งขันของประเทศต่อไป
รัฐบาลไทย-ข่าวทำเนียบรัฐบาล-ครม. เคาะ 2.9 พันล้าน อุดหนุนค่าอาหารกลางวัน นักเรียน ม.1-3 กลุ่มโรงเรียนขยายโอกาสทางการศึกษา
วันพฤหัสบดีที่ 28 มีนาคม 2567
ครม. เคาะ 2.9 พันล้าน อุดหนุนค่าอาหารกลางวัน นักเรียน ม.1-3 กลุ่มโรงเรียนขยายโอกาสทางการศึกษา
.....
ครม. เคาะ 2.9 พันล้าน อุดหนุนค่าอาหารกลางวัน นักเรียน ม.1-3 กลุ่มโรงเรียนขยายโอกาสทางการศึกษา
.
ที่ประชุม ครม. (26 มี.ค. 67) อนุมัติงบประมาณอุดหนุนค่าอาหารกลางวันของนักเรียนระดับชั้น ม.1 – 3 ในโรงเรียนขยายโอกาสทางการศึกษา 7,344 แห่ง จํานวนนักเรียนทั้งหมด 575,983 คน ในระยะเวลา 200 วัน ต่อปีการศึกษา รวมงบประมาณทั้งสิ้น 2,955.57 ล้านบาท โดยให้มีผลในปีงบประมาณ พ.ศ. 2568 ครอบคลุมนักเรียนชั้น ม.1 – 3 ในโรงเรียนขยายโอกาสทางการศึกษา ในอัตราตามขนาดของโรงเรียน ดังนี้
.
• โรงเรียนสังกัด สพฐ. 6,855 แห่ง
• กรมส่งเสริมการปกครองส่วนท้องถิ่น (สถ.) 376 แห่ง
• กองบัญชาการตํารวจตระเวนชายแดน (บช.ตชด.) 4 แห่ง
• กรุงเทพมหานคร (กทม.) 109 แห่ง
.
งบประมาณอุดหนุนค่าอาหารกลางวันดังกล่าว ให้เป็นไปตาม มติ ครม. เมื่อวันที่ 8 พ.ย. 65 ในอัตรา 24 บาทต่อคนต่อวัน เป็นอัตราเฉลี่ย เช่นเดียวกันนักเรียนระดับชั้นอนุบาล 1 - ป.6 ตามขนาดของโรงเรียนและจํานวนนักเรียน ดังนี้
.
• นักเรียน 1 - 40 คน เงินค่าอาหารกลางวัน 36 บาท/คน/วัน
• นักเรียน 41 - 100 คน เงินค่าอาหารกลางวัน 27 บาท/คน/วัน
• นักเรียน 101 - 120 คน เงินค่าอาหารกลางวัน 24 บาท/คน/วัน
• นักเรียน 121 คนขึ้นไป เงินค่าอาหารกลางวัน 22 บาท/คน/วัน
.
อ่านเพิ่มเติม คลิกhttps://www.thaigov.go.th/news/contents/details/80874
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดเกษตรฯ นำร่องตรวจปริมาณน้ำนมโคในพื้นที่จังหวัดลพบุรี
วันพฤหัสบดีที่ 28 มีนาคม 2567
ปลัดเกษตรฯ นําร่องตรวจปริมาณน้ํานมโคในพื้นที่จังหวัดลพบุรี
ปลัดเกษตรฯ นําร่องตรวจปริมาณน้ํานมโคในพื้นที่จังหวัดลพบุรีเป็นแห่งแรก เผยเตรียมนําข้อเท็จจริง เร่งสางปัญหานมทั้งระบบ
เมื่อวันที่ 27 มีนาคม 2567 นายประยูร อินสกุล ปลัดกระทรวงเกษตรและสหกรณ์ เปิดเผยภายหลังการลงพื้นที่ตรวจเยี่ยมการปฏิบัติงานของคณะทํางานตรวจสอบปริมาณน้ํานมทั้งระบบ ระดับจังหวัด พร้อมด้วยเจ้าหน้าที่หน่วยงานที่เกี่ยวข้อง ณ อําเภอพัฒนานิคม จังหวัดลพบุรี ว่า ตามที่ได้มีการแต่งตั้งคณะกรรมการและคณะทํางานตรวจสอบปริมาณน้ํานมโคทั้งระบบ เมื่อวันที่ 21 มีนาคม 2567 ที่ผ่านมา มีวัตถุประสงค์เพื่อตรวจสอบยืนยันข้อมูลปริมาณน้ํานมโค ที่แท้จริง ซึ่งนํามาใช้เป็นข้อมูลในการบริหารจัดการนมทั้งระบบให้มีความถูกต้องตรงตามปริมาณน้ํานมโคที่มีอยู่จริง และเป็นที่ยอมรับของผู้ที่เกี่ยวข้องทุกภาคส่วน โดยในวันนี้เป็นการลงพื้นที่ตรวจเยี่ยมการดําเนินงานและให้กําลังใจแก่เจ้าหน้าที่ผู้ปฏิบัติงานในพื้นที่ รวมทั้งเป็นโอกาสอันดีในการพบปะเกษตรกรรายย่อยรวมทั้งภาคเอกชน ซึ่งจังหวัดลพบุรีถือเป็นพื้นที่ที่มีเกษตรกรประกอบอาชีพเลี้ยงโคนมมากเป็นอันดับ 4 ของประเทศ รวม 2,050 ราย ครอบคลุมพื้นที่ 9 อําเภอ มีศูนย์รวบรวมน้ํานมดิบ 12 แห่ง โดยจุดแรกได้ตรวจเยี่ยมการปฏิบัติงานของเจ้าหน้าที่ในการสํารวจปริมาณน้ํานมโค ณ ศูนย์รวบรวมน้ํานมโค 2 แห่ง ได้แก่ 1) สหกรณ์โคนมไทย-เดนมาร์ก พัฒนานิคม จํากัด และ 2) บริษัท ราชาแดรี่ จํากัด
นอกจากนี้ ได้เดินทางไปเยี่ยมเยียนฟาร์มเกษตรกรผู้เลี้ยงโคนมรายย่อยบริเวณใกล้เคียง จํานวน 2 แห่ง และบริษัท พญาเย็น แดรี่ จํากัด (สาขา 1) ซึ่งเป็นฟาร์มเลี้ยงโคนมขนาดใหญ่ที่มีโครีดนมมากกว่า 100 ตัว เพื่อรับฟังข้อเสนอแนะจากเกษตรกรในพื้นที่ด้วยตนเอง และจะได้นําข้อมูลที่เป็นประโยชน์ไปใช้ประกอบการบริหารจัดการและการดําเนินงานเกี่ยวกับนมทั้งระบบต่อไปด้วย
รัฐบาลไทย-ข่าวทำเนียบรัฐบาล-ครม. ไฟเขียว ลูกจ้างรัฐวิสาหกิจลาคลอดบุตรเพิ่มเป็น 98 วัน - วันหยุดพิเศษ ได้รับค่าจ้าง
วันพฤหัสบดีที่ 28 มีนาคม 2567
ครม. ไฟเขียว ลูกจ้างรัฐวิสาหกิจลาคลอดบุตรเพิ่มเป็น 98 วัน - วันหยุดพิเศษ ได้รับค่าจ้าง
.....
ครม. ไฟเขียว ลูกจ้างรัฐวิสาหกิจลาคลอดบุตรเพิ่มเป็น 98 วัน - วันหยุดพิเศษ ได้รับค่าจ้าง
.
ที่ประชุม ครม. (26 มี.ค. 67) เห็นชอบร่างประกาศคณะกรรมการแรงงานรัฐวิสาหกิจสัมพันธ์ (ครรส.) 2 ฉบับ คือ เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ ..) กําหนดให้นายจ้างจัดให้ลูกจ้างมีวันหยุดพิเศษตามที่มีมติคณะรัฐมนตรีกําหนดให้เป็นวันหยุดราชการเป็นกรณีพิเศษตามความเหมาะสมและความจําเป็นของกิจการ โดยให้นายจ้างจ่ายค่าจ้างสําหรับวันหยุดดังกล่าวด้วย และกําหนดให้ลูกจ้างมีสิทธิลาคลอดบุตรโดยได้รับค่าจ้างเพิ่มขึ้นจากเดิมไม่เกิน 90 วัน เป็นไม่เกิน 98 วัน
.
รวมทั้งปรับปรุงหลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤตด้วยโรคโควิด-19 (เฉพาะผู้ป่วยสีเหลือง และสีแดง) ที่มีสิทธิได้รับค่ารักษาตามที่กระทรวงสาธารณสุขกําหนด
.
อ่านเพิ่มเติม คลิกhttps://www.thaigov.go.th/news/contents/details/80913
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างสะพานทุ่งรวงทอง จังหวัดชุมพร เพิ่มประสิทธิภาพการเดินทาง ยกระดับการคมนาคมขนส่งพืชผลทางการเกษตรให้สะดวก รวดเร็ว ปลอดภัย
วันพฤหัสบดีที่ 28 มีนาคม 2567
กรมทางหลวงชนบทก่อสร้างสะพานทุ่งรวงทอง จังหวัดชุมพร เพิ่มประสิทธิภาพการเดินทาง ยกระดับการคมนาคมขนส่งพืชผลทางการเกษตรให้สะดวก รวดเร็ว ปลอดภัย
....
กรมทางหลวงชนบท กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามคลองผันน้ําคลองชุมพร (กม. ที่ 3+500) หรือสะพานทุ่งรวงทอง ตําบลขุนกระทิง อําเภอเมือง จังหวัดชุมพร แล้วเสร็จ และเปิดให้ประชาชนใช้สัญจรผ่านได้เรียบร้อยแล้ว โดยก่อสร้างเป็นสะพานคอนกรีตเสริมเหล็กความยาว 114 เมตร ผิวจราจรกว้าง 8 เมตร พร้อมก่อสร้างถนนต่อเชื่อมผิวจราจรคอนกรีต ความยาว 161 เมตร ผิวจราจรกว้าง 6 เมตร ติดตั้งป้ายจราจร และอุปกรณ์อํานวยความปลอดภัย ใช้งบประมาณ 25.684 ล้านบาท ทั้งนี้ เพื่อบรรเทาความเดือดร้อนในการเดินทางระหว่างสองฝั่ง เนื่องจากการเดินทางข้ามคลองต้องใช้เส้นทางอ้อมเป็นระยะทางไกล ส่งผลให้เกิดความไม่สะดวกในการสัญจร อีกทั้งช่วยลดระยะเวลาเดินทาง และช่วยสนับสนุนการขนส่งผลผลิตทางการเกษตรในพื้นที่ให้สามารถเข้าสู่ตัวเมืองได้อย่างสะดวกรวดเร็ว ปลอดภัยมากขึ้น
รัฐบาลไทย-ข่าวทำเนียบรัฐบาล-ครม. เคาะงบกว่า 2,700 ล้านบาท จ้างนักการภารโรงเพิ่ม เพื่อให้ครูโฟกัสการสอนเต็มที่
วันพฤหัสบดีที่ 28 มีนาคม 2567
ครม. เคาะงบกว่า 2,700 ล้านบาท จ้างนักการภารโรงเพิ่ม เพื่อให้ครูโฟกัสการสอนเต็มที่
.....
ครม. เคาะงบกว่า 2,700 ล้านบาท จ้างนักการภารโรงเพิ่ม เพื่อให้ครูโฟกัสการสอนเต็มที่
.
ที่ประชุม ครม. (26 มี.ค. 67) อนุมัติงบประมาณวงเงิน 2,739.96 ล้านบาท สําหรับการจ้างเหมาบริการนักการภารโรง ในปีงบประมาณ พ.ศ. 2568 เพื่อแบ่งเบาภาระครู ซึ่งไม่ใช่ทําหน้าที่เฉพาะการอยู่เวรยาม แต่ต้องทําหน้าที่ดูแลโรงเรียนในส่วนอื่น ๆ ด้วย เพื่อให้ครูได้โฟกัสการทําหน้าที่การเรียนการสอนเท่านั้น
.
ส่วนระยะต่อไป ครม. มอบหมายให้กระทรวงศึกษาหาวิธีการทางเทคโนโลยีมาทดแทน เช่น กล้องวงจรปิด มาช่วยดูแลความปลอดภัยแทนการเพิ่มกําลังคน ซึ่งเป็นผลสืบเนื่องจากที่ครม. มีมติยกเลิกครูเวร เมือวันที่ 24 ม.ค. 67 ที่ผ่านมา
.
อ่านมติครม. (เรื่องที่ 16) เพิ่มเติม คลิกhttps://www.thaigov.go.th/news/contents/details/80906
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ พบหารือบริษัท Ingredion เพื่อความร่วมมือด้านการเกษตร หวังเพิ่มการลงทุน ยกระดับวิถีชีวิต เพิ่มรายได้ให้ชาวเกษตรกรมันสำปะหลังอย่างยั่งยืน
วันพฤหัสบดีที่ 28 มีนาคม 2567
นายกฯ พบหารือบริษัท Ingredion เพื่อความร่วมมือด้านการเกษตร หวังเพิ่มการลงทุน ยกระดับวิถีชีวิต เพิ่มรายได้ให้ชาวเกษตรกรมันสําปะหลังอย่างยั่งยืน
นายกฯ พบหารือบริษัท Ingredion เพื่อความร่วมมือด้านการเกษตร หวังเพิ่มการลงทุน ยกระดับวิถีชีวิต เพิ่มรายได้ให้ชาวเกษตรกรมันสําปะหลังอย่างยั่งยืน
วันนี้ (28 มีนาคม 2567) เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล นาย Jim Zallie ประธานกรรมการบริหารและผู้อํานวยการบริษัท Ingredion จํากัด เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยภายหลังเสร็จสิ้น นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญของการหารือ ดังนี้
นายกรัฐมนตรีให้การต้อนรับ พร้อมทั้งยินดีที่จะได้แลกเปลี่ยนความคิดเห็นด้านการส่งเสริมการเกษตรในไทย เพื่อดูแลเกษตรกรไทยให้มีรายได้ มีวิถีชีวิตที่ดีขึ้น
นาย Jim Zallie ประธานกรรมการบริหารและผู้อํานวยการบริษัท Ingredion จํากัด บริษัทชั้นนําระดับโลกด้านสินค้าเกษตรแปรรูป เป็นเกียรติและยินดีที่ได้พบหารือกับนายกรัฐมนตรี ชื่นชมการบริหารงานของรัฐบาล พร้อมขอบคุณการสนับสนุนอย่างดีจากรัฐบาลไทย และประเทศไทย จึงทําให้บริษัทฯ ลงทุนด้านการเกษตรในไทยมาอย่างต่อเนื่องเป็นปีที่ 41
โอกาสนี้ ทั้งสองฝ่ายได้หารือเกี่ยวกับประเด็นความร่วมมือด้านการเกษตร นายกรัฐมนตรีขอบคุณความตั้งใจของบริษัท Ingredion ที่สนับสนุนการลงทุนในไทยตลอดมา โดยให้ความร่วมมือกับรัฐบาลไทยอย่างต่อเนื่อง โดยบริษัทฯ เชื่อมั่นที่จะลงทุนในไทย โดยมีแผนที่จะลงทุนเพื่อขยายการผลิตในประเทศไทยภายในปีนี้เพิ่มอีก 40 ล้านเหรียญสหรัฐ จากฐานการผลิตในไทยที่มีอยู่แล้ว 4 แห่ง และพร้อมร่วมมือกับไทยในด้านที่เกี่ยวข้องกับการส่งเสริมการปลูกมันสําปะหลังเพื่อป้องกันการแพร่ระบาดของโรคใบด่างมันสําปะหลัง (Cassava Mosaic Disease: CMD) ในไทย
ยิ่งไปกว่านั้น บริษัท Ingredion จํากัด ยังมีโครงการที่จะส่งเสริมการปลูกมันสําปะหลังสายพันธุ์ลูกผสมใหม่ล่าสุดที่เรียกว่า“ Vaccine Tapioca” ซึ่งจะเป็นมันสําปะหลังที่เติบโตได้เร็วกว่าและให้แป้งที่มีคุณสมบัติเหนือกว่าแป้งมันสําปะหลังทั่วไป ทั้งนี้ ทางบริษัทจะรับซื้อผลผลิตที่เกิดจากโครงการที่ใช้ท่อนพันธุ์สายพันธุ์ใหม่นี้ใหม่ในราคาที่สูงกว่าราคาตลาดทั่วไปถึง 50% ประเทศไทยจะเป็นประเทศแรกและประเทศเดียวในเอเชีย ที่ทางบริษัทฯมีแผนที่จะใช้เป็นแหล่งผลิตมันสําปะหลังสายพันธุ์ใหม่นี้ ดังนั้น ในอนาคต มันสําปะหลังของไทยจะมีความโดดเด่นเป็นเอกลักษณ์ที่แตกต่างจากมันสําปะหลังที่ผลิตในประเทศอื่นๆ ทั้งในแง่ของคุณภาพแป้งมันและราคาที่พรีเมี่ยมกว่ามาก นี่คือ games changing ที่กําลังจะเกิดขึ้นในวงการมันสําปะหลังของโลกอย่างแท้จริง
โดยนาย Jim กล่าวว่าความร่วมมือของไทยและ Ingredion จะช่วยให้เกษตรกรไทยมีศักยภาพในการควบคุมและแก้ปัญหาการระบาดของ CMD ในการปลูกมันสําปะหลังได้ดีขึ้น สามารถผลิตมันสําปะหลังที่ดีขึ้นและขายได้ราคาสูงขึ้น ซึ่งจะส่งผลถึงรายได้สุทธิของเกษตรกรที่เพิ่มสูงขึ้นตามนโยบายของรัฐบาลไทย
พร้อมกันนี้ นาย Jim เห็นถึงศักยภาพของไทยในการส่งเสริมให้มันสําปะหลังเป็น Soft Power ด้านการเกษตรของไทยในเวทีโลก พร้อมเน้นย้ําว่าระบบนิเวศที่เหมาะสมในการพัฒนาการป้องกันและควบคุมการระบาดของ CMD มีความสําคัญยิ่งต่อการปลูกมันสําปะหลังที่มีคุณภาพของเกษตรกรไทย
รัฐบาลไทย-ข่าวทำเนียบรัฐบาล-โฆษกเกษตรฯ เผย ก.เกษตรลุยเข้ม “วัวเถื่อนแม่สอด” จับอีกล๊อต ตามนโยบายเศรษฐาฯ ปราบสินค้าเถื่อน
วันอาทิตย์ที่ 17 มีนาคม 2567
โฆษกเกษตรฯ เผย ก.เกษตรลุยเข้ม“วัวเถื่อนแม่สอด” จับอีกล๊อต ตามนโยบายเศรษฐาฯ ปราบสินค้าเถื่อน
โฆษกเกษตรฯ เผย ก.เกษตรลุยเข้ม“วัวเถื่อนแม่สอด” จับอีกล๊อต ตามนโยบายเศรษฐาฯ ปราบสินค้าเถื่อน
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยว่า ตามที่รัฐบาลนายเศรษฐา ทวีสิน นายกรัฐมนตรี ได้ให้ความสําคัญกับตรวจสอบและปราบปรามการลักลอบนําเข้าสินค้าเถื่อน โดยเฉพาะสินค้าเกษตรนั้น ล่าสุดได้รับรายงาน จากกรมปศุสัตว์ว่า เจ้าหน้าที่ด่านกักกันสัตว์ จังหวัดตาก ปศุสัตว์จังหวัด และเจ้าหน้าที่ทหาร หน่วยเฉพาะกิจราชมนู ชุดเฉพาะกิจพญานาคราช ได้ตั้งจุดตรวจจุดสกัดเพื่อป้องกันกระทําผิดกฎหมายบนถนนเส้นทางระหว่างอ่างเก็บน้ําห้วยลึกไปยังจุดตรวจห้วยหินฝน ต.แม่ปะ อ.แม่สอด จ.ตาก ขณะปฎิบัติหน้าที่ได้พบ “รถบรรทุก 6 ล้อ ยี่ห้อฮิโน่ สีขาว คลุมผ้าใบรอบคัน หมายเลขทะเบียน 70-3130 สุโขทัย เจ้าหน้าที่จึงได้แสดงตัวและเรียกรถยนต์บรรทุกดังกล่าวให้จอดเพื่อตรวจสอบ จากการตรวจสอบพบว่า รถดังกล่าวบรรทุกโคเพศผู้ จํานวน 26 ตัว โดยมีนายสุเมธ ปานเขียว เป็นผู้ขับขี่ จึงได้ขอตรวจสอบใบอนุญาตในการเคลื่อนย้ายสัตว์ให้เจ้าหน้าที่สารวัตรกรมปศุสัตว์ทําการตรวจสอบแต่ไม่สามารถนํามาให้ได้ จึงได้แจ้งข้อกล่าวหา ทําการเคลื่อนย้ายสัตว์หรือซากสัตว์ ภายในเขตเฝ้าระวังโรคระบาดปากและเท้าเปื่อย โดยไม่ได้รับอนุญาตตามมาตรา 22 บทลงโทษมาตรา 65 แห่ง พ.ร.บ.โรคระบาดสัตว์ เจ้าหน้าที่จึงนําตัวคนขับพร้อมของกลางส่งพนักงานสอบสวน สภ.แม่สอด ส่วนของกลางโคมีชีวิต พนักงานสอบสวนได้ส่งมอบให้เจ้าหน้าปศุสัตว์ดําเนินการตามระเบียบกรมปศุสัตว์ต่อไป
โฆษกเกษตร เปิดเผยว่า การลักลอบนําเข้าโคมีชีวิตเพศผู้จํานวน 26 ตัว โดยขนย้ายด้วยรถยนต์บรรทุก ถ้าเทียบเป็นรถยนต์กระบะ ก็ใช้ประมาณ 6 - 7 คันรถนั้น เป็นเรื่องที่ต้องเฝ้าระวังเป็นพิเศษ แม้จะแค่ 1 ตัว ก็ถือว่าอันตรายถ้าเป็นการนําเข้าโดยวิธีการผิดกฎหมาย ไม่ผ่านด่านศุลกากร รวมทั้งการตรวจคัดกรองโรคปากเท้าเปื่อย ซึ่งจะเป็นการแพร่ระบาดของโรค และสร้างความเสียหายให้กับเกษตรกร ทั้งการจําหน่ายโคในประเทศและการส่งออกโคในตลาดต่างประเทศ รวมไปถึงประชาชนผู้บริโภคเนื้อสัตว์ด้วย
เรื่องนี้นายไชยา พรหมา รัฐมนตรีช่วยว่าการกระทรวงเกษตรและสหกรณ์ ในฐานะกํากับดูแลกรมปศุสัตว์ ได้สั่งการให้นายสัตวแพทย์สมชวน รัตนมังคลานนท์ อธิบดีกรมปศุสัตว์ ขันน็อตทุกด่านตามตะเข็บชายแดนเพื่อป้องกันการทะลักเข้าโคมีชีวิต (โคเถื่อน) จากประเทศเพื่อนบ้านเข้ามาในประเทศไทย ยกระดับมาตรการเฝ้าระวังป้องกันโรคระบาด และมีนโยบายในการเตรียมตัวส่งออกโคมีชีวิต ผ่านการรับรองคุณภาพ “ปลอดโรคปลอดภัย” เพื่อสร้างหลักประกันและความเชื่อมั่นให้กับประเทศคู่ค้าว่าประเทศไทยปราศจากโรคต่าง ๆ ซึ่งเป็นอุปสรรคในการส่งออก เพื่อขยายตลาดทั้งในประเทศและต่างประเทศ และเป็นการยกระดับคุณภาพชีวิตของเกษตรกรให้ดีขึ้นอีกด้วย
รัฐบาลไทย-ข่าวทำเนียบรัฐบาล-​อธิบดี กกจ. เผยฟินแลนด์ระงับ วีซ่า คนไทยเก็บเบอร์รี่ "ชั่วคราว" ย้ำไม่นิ่งนอนใจ เร่งแก้ปัญหาให้พร้อมจัดส่งฟินแลนด์ทันฤดูกาล ปี 2568
วันอาทิตย์ที่ 17 มีนาคม 2567
17/03/2567
​อธิบดี กกจ. เผยฟินแลนด์ระงับ วีซ่า คนไทยเก็บเบอร์รี่ "ชั่วคราว" ย้ําไม่นิ่งนอนใจ เร่งแก้ปัญหาให้พร้อมจัดส่งฟินแลนด์ทันฤดูกาล ปี 2568
กรมการจัดหางาน กรมสวัสดิการและคุ้มครองแรงงาน พร้อมกระทรวงการต่างประเทศ ร่วมหาทางออกกรณีการแสวงหาผลประโยชน์โดยมิชอบจากคนงานเก็บเบอร์รี่ไทย พร้อมแจงแนวทางแก้ปัญหาระยะสั้น - ระยะยาว เป้าหมายแรงงานไทยมีรายได้ ได้รับการคุ้มครอง ไม่ถูกเอาเปรียบ
นายสมชาย มรกตศรีวรรณ อธิบดีกรมการจัดหางาน เปิดเผยว่า จากกรณีกระทรวงการต่างประเทศฟินแลนด์ ตัดสินใจระงับการรับคําร้องขอตรวจลงตราของคนเก็บเบอร์รี่ป่าในไทย โดยใช้บังคับกับผู้สมัครที่เป็นแรงงานเก็บเบอร์รี่ป่าทุกคนที่ยื่นคําร้องขอตรวจลงตราที่สถานทูตฟินแลนด์ในกรุงเทพฯ ซึ่งครอบคลุมถึงผู้สมัครทั้งจาก ไทย กัมพูชา และเมียนมา (การตรวจลงตราประเภทเชงเก้น) ในฤดูเก็บเกี่ยวช่วงหน้าร้อนปี 2567 นั้น เป็นเพียงชั่วคราวเท่านั้นเพื่อแสวงหาแนวทางแก้ปัญหาระยะยาวและครอบคลุมในการเข้าประเทศของคนเก็บเบอร์รี่ป่าในฟินแลนด์ตั้งแต่ฤดูเก็บเกี่ยวปี 2568 เป็นต้นไป  ซึ่งกระทรวงแรงงาน โดยกรมการจัดหางานมิได้นิ่งนอนใจ มีการประชุมร่วมกันระหว่างหน่วยงานที่เกี่ยวข้อง อาทิ กรมสวัสดิการและคุ้มครองแรงงาน กระทรวงการต่างประเทศ โดยกรมการกงสุล และกรมยุโรป เพื่อวางแนวทางการแก้ไขปัญหาในระยะสั้น และระยะยาว ดังนี้
ระยะสั้น - ชะลอการจัดส่งแรงงานไปเก็บผลไม้ป่าในสาธารณรัฐฟินแลนด์และสวีเดน จนกว่าจะปรับระเบียบกฎหมาย ข้อบังคับต่าง ๆ ที่เป็นประโยชน์สําหรับแรงงานไทยที่จะเดินทางไปเก็บผลไม้ป่า รวมถึงนายจ้างต้องยอมรับเงื่อนไขที่กําหนด โดยหากเป็นการเดินทางไปเก็บผลไม้ป่าในรูปแบบนายจ้างพาลูกจ้างไปทํางาน นายจ้างต้องรับผิดชอบค่าใช้จ่ายทั้งหมดลูกจ้างจะต้องไม่เสียค่าใช้จ่ายใด ๆ ในการเดินทางไปทํางานต่างประเทศ เพื่อเป็นการยืนยันเจตนารมย์มุ่งมั่นในการแก้ไขปัญหาการค้ามนุษย์ การคุ้มครองและการรักษาสิทธิของแรงงานไทยตลอดจนความโปร่งใสและความเป็นธรรมให้แก่แรงงานไทย
ระยะยาว - ปรับปรุงแก้ไขข้อกฎหมายที่เกี่ยวกับแรงงานไทยที่ไปเก็บผลป่าที่ราชอาณาจักรสวีเดนและสาธารณรัฐฟินแลนด์ และกําหนดโทษนายจ้าง/ผู้ประสานงานให้ชัดเจน ทั้งต้องหารือระหว่างประเทศไทยกับสาธารณรัฐฟินแลนด์ เพื่อหาแนวทางในการจัดทําข้อตกลงความร่วมมือในการจัดส่งแรงงานไทยต่างประเทศในรูปแบบรัฐต่อรัฐ หรือบันทึกความเข้าใจร่วมกันระหว่างประเทศ (MOU) หรือถึงแม้ว่าอาจจะต้องใช้ระยะเวลานานก็ตาม เพื่อให้ทั้งสองประเทศร่วมกันในการแก้ไขปัญหาต่อไป
นายสมชาย กล่าวเพิ่มเติมว่า รัฐบาลฟินแลนด์ โดยคณะทํางานที่ได้รับการแต่งตั้งจากกระทรวงเศรษฐกิจและการจ้างงาน และนักวิจัยจาก Pellervo Economic Research (PTT) จะดําเนินการประเมินผลกระทบทางเลือกด้านกฎระเบียบต่างๆ ไปพลางก่อน ในส่วนสถานทูตฟินแลนด์ในกรุงเทพฯ ยังคงรับคําร้องและพิจารณาการตรวจลงตราประเภทอื่น ๆ ตามปกติ
รัฐบาลไทย-ข่าวทำเนียบรัฐบาล-3 รพ.สังกัด สธ. ติด 30 อันดับ รพ.ที่ดีที่สุดในไทย
วันอาทิตย์ที่ 17 มีนาคม 2567
3 รพ.สังกัด สธ. ติด 30 อันดับ รพ.ที่ดีที่สุดในไทย
ปลัดกระทรวงสาธารณสุข เผย 3 โรงพยาบาลสังกัดกระทรวงสาธารณสุข ติดท็อป 30 โรงพยาบาลที่ดีที่สุดในประเทศไทย ปี 2567 ได้แก่ รพ.ราชวิถี, รพ.พุทธชินราช พิษณุโลก และ รพ.สงขลา จากการจัดอันดับโดยนิตยสารระดับโลก ภายใต้โครงการ World's Best Hospitals 2024
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า นิตยสารข่าวรายสัปดาห์ของสหรัฐอเมริกา “Newsweek” ร่วมกับ Statista ได้ประกาศอันดับโรงพยาบาลที่ดีที่สุดในโลก ประจําปี 2567 (World's Best Hospitals 2024) ใน 30 ประเทศ รวม 2,400 แห่ง โดยมีการให้คะแนนโรงพยาบาลแต่ละแห่งจาก 4 แหล่ง คือ1.การสํารวจออนไลน์จากแพทย์ ผู้บริหารโรงพยาบาล บุคลากรทางการแพทย์ มากกว่า 85,000 ราย 2.ข้อมูลจากการสํารวจความพึงพอใจโดยทั่วไปของผู้ป่วยหลังเข้ารับการรักษาในโรงพยาบาล 3.ดัชนีตัวชี้วัดคุณภาพของโรงพยาบาล เช่น มาตรการด้านสุขอนามัย ความปลอดภัยของผู้ป่วย และอัตราส่วนผู้ป่วยต่อแพทย์ หรือผู้ป่วยต่อพยาบาล และ 4.การสํารวจของ Statista ที่ใช้แบบประเมินผลลัพธ์ด้านการรักษาพยาบาลของผู้ป่วย คือ Patient Reported Outcome Measures (PROMs) โดยมีการสํารวจข้อมูลระหว่างวันที่ 1 มกราคม - 31 ธันวาคม 2566
นพ.โอภาสกล่าวต่อว่า สําหรับการจัดอันดับโรงพยาบาลที่ดีที่สุดของประเทศไทย 30 อันดับ ส่วนใหญ่เป็นโรงพยาบาลในภาคเอกชน และมีโรงพยาบาลในสังกัดกระทรวงสาธารณสุขติดอันดับ 3 แห่ง ได้แก่ โรงพยาบาลราชวิถี อันดับที่ 10 คะแนน 71.77% โรงพยาบาลพุทธชินราช พิษณุโลก อันดับที่ 24 คะแนน 70.80% และโรงพยาบาลสงขลา อันดับที่ 30 คะแนน 70.00% ซึ่งผลการประเมินและอันดับดังกล่าว เป็นตัวชี้วัดและสะท้อนให้เห็นว่า โรงพยาบาลสังกัดกระทรวงสาธารณสุขมีศักยภาพในการให้บริการ ทั้งในสายตาของผู้เชี่ยวชาญทางการแพทย์และประชาชน ซึ่งกระทรวงสาธารณสุขจะยังเดินหน้าพัฒนาระบบบริการทางการแพทย์และสาธารณสุขอย่างต่อเนื่อง เพื่อให้ประชาชนได้รับบริการที่สะดวก รวดเร็ว มีประสิทธิภาพและคุณภาพต่อไป
********************************************** 17 มีนาคม 2567
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.ตราด เน้นย้ำ การกำกับดูแลสถานประกอบการโรงงาน ให้ปฏิบัติตามกฎหมาย มุ้งเน้นความปลอดภัย ลดผลกระทบต่อสิ่งแวดล้อม ชุมชน
วันเสาร์ที่ 16 มีนาคม 2567
16/03/2567
ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.ตราด เน้นย้ํา การกํากับดูแลสถานประกอบการโรงงาน ให้ปฏิบัติตามกฎหมาย มุ้งเน้นความปลอดภัย ลดผลกระทบต่อสิ่งแวดล้อม ชุมชน
ผู้ตรวจราชการฯ ศุภกิจ ตรวจราชการกรณีปกติ รอบที่ 1/2567 จ.ตราด เน้นย้ํา การกํากับดูแลสถานประกอบการโรงงาน ให้ปฏิบัติตามกฎหมาย มุ้งเน้นความปลอดภัย ลดผลกระทบต่อสิ่งแวดล้อม ชุมชน
วันที่ 14 มีนาคม 2567 เวลา 13.30 น. นายศุภกิจ บุญศิริ ผู้ตรวจราชการกระทรวงอุตสาหกรรม (ผตร.อก.) ลงพื้นที่ตรวจราชการกรณีตรวจราชการกรณีปกติ สํานักงานอุตสาหกรรมจังหวัดตราด (สอจ.ตราด) ผ่านระบบออนไลน์ (Zoom Meeting) โดยมีนายวสันต์ นิสัยมั่น อุตสาหกรรมจังหวัดตราด และเจ้าหน้าที่เข้าร่วม โดย ผตร.อก.ได้มอบนโยบายแนวทางการขับเคลื่อนการพัฒนาอุตสาหกรรมในพื้นที่ให้เป็นไปในทิศทางเดียวกันนั้นต้องอาศัยทุกภาคส่วนในพื้นที่บูรณาการการทํางานร่วมกัน ทั้งสรรพกําลัง ข้อมูลที่มีความสําคัญต่อการพัฒนาธุรกิจ เพื่อพัฒนาผู้ประกอบการให้สามารถดําเนินธุรกิจให้เป็นไปตามกฎหมาย มีความปลอดภัยไม่ส่งผลกระทบต่อสิ่งแวดล้อม เพิ่มศักยภาพความสามารถในการแข่งขันและยั่งยืน ตามนโยบาย MIND ของกระทรวงอุตสาหกรรม (อก.) ที่มุ่งหวังให้ภาคอุตสาหกรรมประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตรและเกื้อกูลกัน
พร้อมนี้ได้รับฟังการรายงานผลการดําเนินงานของ สอจ.ตราด ตามประเด็นการตรวจราชการ รอบที่ 1/2567 ซึ่ง ผตร.อก. ได้ให้ข้อเสนอแนะในการตรวจราชการ ดังนี้ 1) เนื่องจาก จ.ตราดเป็นพื้นที่ที่มีแหล่งท่องเที่ยวทางทะเลที่สําคัญ ดังนั้นการปรับปรุงแก้ไขผังเมืองรวมจังหวัดควรสะท้อนข้อเสนอความต้องการของภาคเอกชนต่อคณะกรรมการปรับปรุงแก้ไขผังเมืองรวมจังหวัดให้รับรู้รับทราบ เพื่อรองรับการลงทุนในภาคอุตสาหกรรมต่อเนื่องจากภาคการท่องเที่ยว 2)กําชับให้ สอจ.ตราด ตรวจกํากับ ดูแล สถานประกอบกิจการโรงงาน ให้ปฏิบัติตามกฎหมายฯ อย่างเคร่งครัด มุ่งเน้นการให้องค์ความรู้แก่ผู้ประกอบการทั้งการบริหารจัดการกากอุตสาหกรรม การประกอบการที่ปลอดภัย สํารวจตรวจสอบความเสี่ยงต่าง ๆ ที่จะเกิดขึ้น ให้ตระหนักถึงความปลอดภัย ดูแลชุมชน สังคม และสิ่งแวดล้อมโดยรอบสถานประกอบการ เพื่อป้องกันปัญหาข้อร้องเรียนที่จะเกิดจากประกอบกิจการ รวมถึงประชาสัมพันธ์ให้ความรู้แก่ผู้ประกอบการให้รับรู้รับทราบถึงกฎหมายต่าง ๆ ที่ได้ประกาศใช้และให้อํานวยความสะดวกแก่ผู้ประกอบการในการรายงานผลผ่านระบบอิเล็กทรอนิกส์ เพื่อทําให้เกิดประสิทธิภาพในการกํากับดูแลสถานประกอบการสูงสุด 3) การส่งเสริมพัฒนาผู้ประกอบการ SME และกลุ่มวิสาหกิจชุมชนในพื้นที่ ควรมีการประชาสัมพันธ์ข้อมูลข่าวสารที่เป็นประโชน์กับผู้ประกอบการ ให้สามารถการเข้าถึงแหล่งเงินทุนต่างๆ เงินกู้ดอกเบี้ยต่ํา เพื่อสามารถนํามาหมุนเวียนในธุรกิจได้อย่างต่อเนื่อง 4) ขอให้ สอจ.ตราด ปฏิบัติงานตามบทบาทและภารกิจในการขับเคลื่อนภาคอุตสาหกรรมตามนโยบายของ อก. และรัฐบาลอย่างมีประสิทธิภาพ พร้อมร่วมบูรณาการการทํางานกับจังหวัด หน่วยงานอื่น ๆ ทั้งภาคเอกชน ภาคการศึกษาในพื้นที่ เพื่อให้การพัฒนาอุตสาหกรรมตามบทบาทหน้าที่ความรับผิดชอบของ อก. เป็นไปอย่างมีประสิทธิภาพ ซึ่งสามารถนําแนวทางการจัดกิจกรรมอุตสาหกรรมรวมใจมาใช้ในการบูรณาการการทํางานร่วมกันต่อไป
สุดท้ายนี้ ผู้ตรวจราชการฯ ได้ให้กําลังใจเจ้าหน้าที่ทุกท่านที่มุ่งมั่นและตั้งใจในการทํางานอย่างเต็มที่ อีกทั้งนําเสนอข้อมูลที่เป็นประโยชน์ต่อการตรวจราชการครั้งนี้อย่างดียิ่ง
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ จังหวัดพะเยา
วันเสาร์ที่ 16 มีนาคม 2567
การประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ จังหวัดพะเยา
ระหว่างวันที่ 18 – 19 มีนาคม 2567
การประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ จังหวัดพะเยา
และติดตามการตรวจราชการกลุ่มจังหวัดภาคเหนือตอนบน 2 (เชียงราย น่าน พะเยา และแพร่)
จังหวัดเชียงใหม่ และจังหวัดลําปาง
ระหว่างวันที่ 18 – 19 มีนาคม 2567
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลสั่งตรวจสอบข้อเท็จจริงจากบทสนทนาระหว่างการ Live ดับไฟป่าของพรรคก้าวไกล และมูลนิธิกระจกเงา กรณีกล่าวหาผู้ว่าฯ ไม่กล้าประกาศภัยพิบัติเพราะงบฯ หมด
วันอาทิตย์ที่ 17 มีนาคม 2567
17/03/2567
โฆษกรัฐบาลเผย รัฐบาลสั่งตรวจสอบข้อเท็จจริงจากบทสนทนาระหว่างการ Live ดับไฟป่าของพรรคก้าวไกล และมูลนิธิกระจกเงา กรณีกล่าวหาผู้ว่าฯ ไม่กล้าประกาศภัยพิบัติเพราะงบฯ หมด
โฆษกรัฐบาลเผย รัฐบาลสั่งตรวจสอบข้อเท็จจริงจากบทสนทนาระหว่างการ Live ดับไฟป่าของพรรคก้าวไกล และมูลนิธิกระจกเงา กรณีกล่าวหาผู้ว่าฯ ไม่กล้าประกาศภัยพิบัติเพราะงบฯ หมด
วันที่ 17 มีนาคม 2567 นายชัย วัชรงค์ โฆษกประจําสํานักนายกรัฐมนตรี กล่าวว่า จากกรณีที่มีคลิป Live การดับไฟป่าของพรรคก้าวไกลกับมูลนิธิกระจกเงา ที่มีช่วงหนึ่งที่คุณสมบัติ บุญงามอนงค์ ได้พูดคุยกับคุณพิธา ลิ้มเจริญรัตน์ว่า “ที่ผู้ว่าราชการจังหวัดไม่กล้าประกาศภัยพิบัติเป็นเพราะไม่มีงบเหลือแล้ว เพราะงบภัยพิบัติเป็นงบที่ทดรองจ่ายให้กับบริษัทที่รออยู่แล้ว งบจังหวัดเป็นเงินทอน ดังนั้นพอเกิดภัยพิบัติจริงเลยไม่มีงบเหลือแล้ว” นั้น
โฆษกประจําสํานักนายกรัฐมนตรีชี้แจงต่อประเด็นนี้ว่า:
1) รัฐบาลได้สั่งให้มีการตรวจสอบแล้วต่อกรณีดังกล่าว โดยแบ่งเป็น 2 ประเด็น กล่าวคือ
1.1 ที่ว่างบภัยพิบัติเป็นงบทดรองจ่ายให้กับบริษัทที่รออยู่แล้วนั้น เป็นงบทดรองจ่ายเรื่องอะไร ทําไมต้องเอางบภัยพิบัติไปจ่าย จ่ายให้กับบริษัทอะไร จ่ายไปเป็นเงินเท่าไร บริษัทรออะไรอยู่?
1.2 ที่ว่างบจังหวัดเป็นเงินทอนนั้น เป็นเงินทอนค่าอะไร ทอนให้ใครอย่างไร ยอดเงินทอนทั้งหมดเท่าไร?
2) เพื่อเป็นประโยชน์ต่อการตรวจสอบและเป็นการสนับสนุนให้การแก้ไขปัญหาไฟป่าและฝุ่นควันเป็นไปอย่างมีประสิทธิภาพและโปร่งใส ขอความกรุณาคุณสมบัติได้โปรดให้ข้อมูลรายละเอียดตามประเด็นข้อสงสัยที่ 1.1 และ 1.2 ข้างต้น พร้อมส่งมอบหลักฐานตามคํากล่าวหาที่ปรากฏอยู่ในบทสนทนาของท่านกับคุณพิธาให้กับทางรัฐบาล (โดยสามารถส่งมอบผ่านคุณสมคิด เชื้อคง รองเลขาธิการนายกรัฐมนตรี ฝ่ายการเมือง) ด้วย จักเป็นพระคุณยิ่ง
โดยโฆษกรัฐบาลย้ําว่า หากตรวจสอบแล้วว่าเรื่องนี้มีหลักฐานเชื่อถือได้ว่า เรื่องนี้เป็นเรื่องจริง รัฐบาลก็จะเร่งดําเนินการตามกฎหมาย ตรวจสอบดําเนินการโดยเด็ดขาดทันที
ทั้งนี้ ขอขอบคุณประชาชนทุกฝ่ายที่ได้แจ้งเบาะแสที่น่าสงสัยมายังรัฐบาลว่า อาจมีการดําเนินการที่ไม่โปร่งใสในการแก้ไขปัญหาดับไฟป่า-ลดฝุ่นควันอันตรายที่กําลังเกิดขึ้นอยู่ในขณะนี้
“รัฐบาลให้ความสําคัญกับความถูกต้องโปร่งใส ตรวจสอบได้ ในการทํางานเป็นที่ตั้ง หากมีการระบุมูลเหตุที่อาจทําให้เกิดความไม่สบายใจแก่ประชาชน รัฐบาลพร้อมตรวจสอบ ดําเนินการตามกฎหมาย อย่างเคร่งครัด เพื่อให้ประชาชนสบายใจ เชื่อมั่นในการทํางานของรัฐบาลที่มุ่งแก้ไขปัญกา ยกระดับความเป็นอยู่ของประชาชนอย่างแท้จริง” นายชัย กล่าว